د افغانی سرې میاشتې ټولنه هڅه کوی چې د هېواد په هغو لرې پرتو سیمو کې هېوادوالو ته روغتیایی چوپړتیاوې وړاندې کړی چې له اقتصادی ستونزو سربیره روغتیایی مرکزونو ته لاسرسۍ نلری. په همدې موخه د افغانی سرې میاشتې ټولنې له لوری د غزنی ولایت د مرکز په شمول په (ګیرو، قره باغ، واغظ، خوګیاڼی، جغتو، زنخان او اندړو) ولسوالیو په مختلفو سیمو کې د دریو ثابتو، شپږو فرعی او دوو ګرځنده روغتیایی ټیمونو په مټ په وړیا توګه د ورځې لسګونه هېوادوال تداوی کوی. دغو شپږو فرعی، دری ثابتو او دوو ګرځنده روغتیایی مرکزونو د روان ۱۴۴۵ سپوږمیز کال په تیره جمادی الاول میاشت کې 12240 تنه معاینه کړی، 923 میرمنو معاینه مخکې له ولادت، د 838 میرمنو معاینه وروسته له ولادت، 5025 ماشومانو ته واکسین، 1295 میندو ته واکسین، 1879 تنو پانسمان، 734 د کورنی پلان جوړول او 19461 تنو ته عامه پوهاوی ورکړل شوی دی. د یادونې وړ ده چې افغانی سره میاشت د هېواد په ۳۴ ولایتونو کې دې ته ورته روغتیایی مرکزونه لری چې له مخې یې هره ورځ سلګونه هېوادوال وړیا تداوی کوی.